Samu Nyström

**Samu Matias Nyström** (s. 5. kesäkuuta 1975 Helsinki) on suomalainen historiantutkija ja tietokirjailija. Nyström väitteli filosofian tohtoriksi vuonna 2013 ja hän on Helsingin yliopiston Suomen ja Pohjoismaiden historian dosentti. Nyström on erikoistunut erityisesti kaupunkihistoriaan ja poikkeusaikojen historiaan, mutta kaiken kaikkiaan hänen tuotantonsa tarkastelee monipuolisesti suomalaisen yhteiskunnan historiaa 1900-luvulla.  

Nyströmin tarkastelun kohteena on usein yksilöt ja yhteisöt historian suurten linjojen taustalla. Väitöskirjassaan *Poikkeusajan kaupunkielämäkerta. Helsinki ja helsinkiläiset maailmansodassa 1914–1918* Nyström käsitteli helsinkiläisten elämää ja selviytymiskeinoja maailmansodan ja sisällissodan vaikeina vuosina. Väitöskirjasta julkaistiin myös Minervan kustantama tietokirja *Helsinki 1914–1918. Toivon, pelon ja sekasorron vuodet*. Sittemmin Nyström on käsitellyt poikkeusaikojen kaupunkielämää myös Laura Kolben kanssa julkaistussa Helsinki -kirjasarjassa (*Helsinki 1918*, *Helsinki 1939* ja *Helsinki 1945*) sekä Nyströmin ja Jörn Donnerin kirjoittamassa Helsingin kollektiivisessa päiväkirjassa *”Merkillinen on nyt maailman meno” – Helsingin päiväkirja sekasorron ajalta 1917–1918*.

Nyström on vuodesta 2004 lähtien kirjoittanut lukuisia historiateoksia ja osallistunut moniin historiahankkeisiin. Kaupunkihistorian lisäksi hänen tutkimuksensa ovat tarkastelleet mm. lääkäriprofession historiaa, väestönsuojelun ja pelastustoimen historiaa, ensihoidon historiaa sekä vapaan sivistystyön historiaa. Osa hankkeista on ollut säätiörahoitteisia akateemisia projekteja ja osa tilaushistorioita.

Nyström on osallistunut aktiivisesti historian popularisointiin. Nyströmin tutkimuksien pohjalta on tuotettu mm. teatteriproduktioita, kaupunkikävelyitä ja radio-ohjelmia. Esimerkiksi keväällä 2014 Yle Radio 1 teki kolmiosainen ohjelmasarjan *Helsinki ensimmäisessä maailmansodassa*, joka pohjautui Nyströmin väitöskirjaan. Historian yleistajuistamiseen liittyy myös historiaviestintä, jota Nyström on tehnyt muun muassa valtioneuvoston kanslian, Päivälehden säätiön ja Stora Enson kanssa. Valtioneuvoston kanslialle Nyström tuotti vuosina 2017–2018 Suomi 100- ja Muistovuosi 1918 -hankkeiden verkossa ja sosialisessa mediassa julkaistut historia-aineistot. 

Yliopisto-opetuksen lisäksi Nyström on luennoinut aktiivisesti kansalais- ja työväenopistoissa sekä kiertänyt puhumassa tutkimusaiheistaan eri puolilla Suomea.

Tällä hetkellä Nyström työskentelee Stadin syntinen kieli- ja Suomalaisen vapaamuurariuden historia -hankkeiden parissa. Vapaamuurarien historiateoksen on määrä olla valmiina Suomen Suurloosin juhlavuonna 2024. Nyström ei itse ole vapaamuurari.

## Teoksia
* *Stadin tabis sata vuotta : Helsingin pelastuslaitoksen ensihoito- ja sairaankuljetustoiminta 1905–2005*. Helsingin pelastuslaitos, Helsinki 2005
**Helsinki ja helsinkiläiset sodassa*. Teoksessa Laura Kolbe ja Samu Nyström ; valokuvat Gunnar Lönnqvist: *Helsinki 1918. Pääkaupunki ja sota*. Minerva, Helsinki 2008
* *Modernin urbaanin alueen kriisi, Helsinki 1914–1918*. Teoksessa Maria Lähteenmäki (toim.): *Maa, seutu, kulmakunta. Näkökulmia aluehistorialliseen tutkimukseen.* Suomalaisen Kirjallisuuden seura, Helsinki 2009
* Kolbe Laura ja Nyström Samu: *Pääkaupunki tutkimuskohteena. Eräitä eurooppalaisia näkökulmia ja case Helsinki.* Teoksessa Pekka Ahtiainen, Jukka Tervonen ja Kari Teräs (toim.): *Kaikella on paikkansa. Uuden paikallishistorian suuntaviivoja*. Vastapaino, Tampere 2010
* Nyström Samu (toim.)*: Vapaus, terveys, toveruus – Lääkärit Suomessa 1910–2010.* Suomen Lääkäriliitto & Fennomed, Helsinki 2010. Kirjassa artikkelit*: Suomen Lääkäriliitto sata vuotta, Lääkärit ja terveyden politiikka* sekä *Kriisit ja pandemiat lääkärien haasteena.* 
* *Kaupungin pelastajat – Helsinki ja pelastuslaitos*. Teoksessa Outi Ampuja (toim.): *Kun jotain sattuu. Palo- ja pelastustoimi Helsingissä 150 vuotta*. Helsingin pelastuslaitos, Helsinki 2011
* Nyström Samu (toim.): *Vaara ohi? : suomalainen väestönsuojelu kylmän sodan raunioilla.* Väestönsuojelusäätiö / Suomen pelastusalan keskusjärjestö, Helsinki 2012
* *Helsinki 1914*–*1918 : toivon, pelon ja sekasorron vuodet*. Minerva, Helsinki 2013
* *Poikkeusajan kaupunkielämäkerta : Helsinki ja helsinkiläiset maailmansodassa 1914–1918*, väitöskirja. Helsingin yliopisto, humanistinen tiedekunta, filosofian, historian, kulttuurin ja taiteiden tutkimuksen laitos 2013 (Väitöskirja pdf-tiedostona)
* Tala Henrik ja Nyström Samu: *Apu tulee ylhäältä : Medi-Helin historia. *Medi-Heli ry, Helsinki 2014
* *Hur allting började (kl. 19.28 – 1928)*. Teoksessa Ylva Larsdotter (red.): *Delad glädje Helsingfors Arbis 1914*–*2014*. Schildts & Söderströms, Helsingfors 2014
* *Oodi sivistykselle. Helsingin työväenopisto 100 vuotta.&nbsp;*Helsingin työväenopisto & Minerva, Helsinki 2014
*Nyström Samu & Kannonmaa Maisa: *Lääkärin ammatti - aitiopaikka elämään. Vaasan Lääkäriyhdistyksen tarinoita 110 vuoden ajalta*. Vasa läkareförening - Vaasan Lääkäriyhdistys, Vaasa 2015
**"Kaupunki ilmaan, Helsinki Helvettiin? Näinkö sitä vain mennään" - helsinkiläiset taistelujen jaloissa*. Teoksessa Nieminen Jarmo (toim.): *Helsinki ensimmäisessä maailmansodassa. Sotasurmat 1917-1918*. Helsingin kaupunki & Gummerus, Helsinki 2015
**Helsinkiläiset ja vanhan maailman viimeinen vuos*i. Teoksessa Kolbe Laura, Nyström Samu ja Vesikansa Jyrki: *Helsinki 1945 - pääkaupunki ja rauha*. Minerva, Helsinki 2015
**Osattomuutta ja sosialismia vastaan? Vapaa sivistystyö teoriassa ja käytännössä Helsingin työväenopiston perustamisvaiheessa 1900-luvun alkuvuosina*. Teoksessa Saaritsa Sakari ja Selin Sinikka (toim.): *Työväki ja Sivistys*. Työväen historian ja perinteen tutkimuksen seura, Helsinki 2016
**Suomi vuonna 1917*. Teoksessa Linnilä Kai (toim.): *Suomi 1917*. Amanita, Somerniemi 2016
**Helsinki, Hotelli Kämp ja Mannerheim. Historiaa 1914-1918 ja teatteria 2015*. Teoksessa Aalto Sari, Nyström Samu ja Rose-Marie Peake (toim.): *Leivoksia, kaupunkilaisia ja sivistysaatteita. Kävelyretkiä Euroopan historiaan*. [Professori Laura Kolben juhlakirja]. Kirjapaja, Helsinki 2017
* Nyström Samu ja Jörn Donner, *”Merkillinen on nyt maailman meno” – Helsingin päiväkirja sekasorron ajalta 1917–1918*. Otava, Helsinki 2017 / *"Märklig är nu världens gång" – Kollektiv Helsingforsdagbok 1917–1918*. Schildts & Söderströms, Helsingfors 2017.
**Unelma sivistyneestä kansakunnasta  – Kansalaisopistojen liitto 100 vuotta*. KOL, Helsinki 2019. 
**Helsinkiläiset ja vuosi 1939*. Teoksessa Kolbe Laura, Nyström Samu ja Tala Henrik: *Helsinki 1939 - pääkaupunki ja suuri käänne*. Minerva, Helsinki 2019.

## Lähteet

## Aiheesta muualla

* Samu Nyströmin kotisivut
* Samu Nyström Tuhat-tutkimustietojärjestelmässä